OpenLLM-France/wikimedia huggingface dataset:
# Aeroport Internacional d'Ovda

L'Aeroport Internacional d'Ovda (en hebreu: נמל התעופה עובדה) (Namal HaTe'ufa Ovda) (IATA:VDA, ICAO:LLOV), és el segon aeroport internacional d'Israel, per darrere de l'Aeroport Internacional Ben Gurion a Lod. Està situat al sud del país, a 60 km (40 milles) al nord de la ciutat de Elat. Ovda va ser construït originalment com un aeroport d'ús militar l'any 1980, a conseqüència de la retirada de la Península del Sinaí com a part del Tractat de Pau israelo-egipci atès que la Força Aèria Israeliana necessitava de bases aèries alternatives a les bases del Sinaí. En l'actualitat, l'aeroport també dona servei com a destinació per a nombrosos vols amb destinació a Eilat, especialment per a les aeronaus més grans que no poden emprar la pista d'aterratge més curta de l'Aeroport d'Eilat. S'espera que les operacions civils deixin l'aeroport l'any 2010, quan el nou aeroport internacional d'Eilat entri en funcionament.

## Història
### Els primers anys

L'aeroport d'Ovda va començar a funcionar com una base aèria de la Força Aèria Israeliana el 1981, construïda pels Estats Units com a reemplaçament de la Base Aèria d'Etzion. l'Israel Airports Authority va començar les operacions civils des d'Ovda el 1982, després de la signatura del tractat de pau amb Egipte. Anteriorment, tots els vols xàrter procedents d'Europa aterraven en Etzion, no obstant això aquest va ser un dels tres aeroports en el Sinaí que van ser retornats a Egipte com a resultat dels Acords de Camp David.

### Història recent

El 1988 es va prendre la decisió que els vols internacionals que portaven turistes a Elat podien aterrar a Ovda en lloc d'Elat. Aquesta decisió va permetre operar a grans aeronaus, com el Boeing 747, que fins aleshores no podien aterrar en l'Aeroport d'Elat. Des d'aquella mesura, la majoria dels vols internacionals aterren a Ovda en lloc d'Elat.

## Aerolínies i destinacions

L'Aeroport d'Ovda ofereix nombroses destinacions a Europa i Israel.

### Serveis regulars

* Arkia (Haifa, Tel-Aviv-Ben Gurion, Tel-Aviv-Sde Dov)
* Israel Airlines (EL AL) (Londres-Heathrow, París-Charles de Gaulle, Tel-Aviv-Ben Gurion)
* Israir (Haifa, Tel-Aviv-Ben Gurion, Tel-Aviv-Sde Dov)

### Serveis charter de temporada

* Arkefly (Ámsterdam)
* Arkia
* Flystar
* First Choice Airways
* Israir Airlines (Londres-Stansted)
* Jetairfly
* Sun D'Or (París-CDG)
* Thomsonfly (Londres-Luton)
* Transavia (Ámsterdam)
* XL Airways (Londres-Luton, Manchester)

## Referències

* ↑ «Eilat's new International Airport On Its Way». IAA. [Consulta: 25 desembre 2007].

## Enllaços externs

* Eilat Aeroport de Ovda (anglès)
# Afrana johnstoni

Afrana johnstoni és una espècie de granota que viu a Malawi.
Està amenaçada d'extinció per la pèrdua del seu hàbitat natural.

## Referències

* Mazibuko, L. & Poynton, J.C. 2004. Afrana johnstoni. Llista Vermella d'Espècies Amenaçades de la UICN 2006. Consulta: 17 d'abril del 2008.
# Afrana wittei

Afrana wittei és una espècie de granota que viu a Kenya i Tanzània.

## Referències

* Lötters, S., Drewes, R. & Pickersgill, M. 2004. Afrana wittei. Llista Vermella d'Espècies Amenaçades de la UICN 2006. Consulta: 17 d'abril del 2008.
# Afrana inyangae

Afrana inyangae és una espècie de granota que viu a Zimbàbue i, possiblement també, a Moçambic.
Està amenaçada d'extinció per la pèrdua del seu hàbitat natural.

## Referències

* Poynton, J.C. 2004. Afrana inyangae. Llista Vermella d'Espècies Amenaçades de la UICN 2006. Consulta: 17 d'abril del 2008.
# Al·legoria de la vila de Madrid

Al·legoria de la vila de Madrid és una pintura a l'oli, obra de Francisco de Goya. Va ser pintat el 1809, quan la capital estava ocupada pels francesos.
El quadre exhibia en un oval gran el quadre de Josep I, germà de Napoleó. Després de la batalla dels Arapiles, l'exèrcit francès va abandonar la capital i l'ajuntament va decidir d'esborrar la figura del sobirà francès per incloure en lloc seu la paraula «Constitució». Però, mesos més tard, Josep I va tornar a Madrid i Goya va haver de pintar novament el retrat del més gran dels Bonaparte. En finalitzar la guerra, la Carta Magna va ser abolida i els responsables municipals de Madrid van encarregar a Goya que inclogués el rei Ferran VII al quadre. El pintor aragonès va fer un retrat tan abominable del monarca absolutista que, el 1826, es va encarregar a un altre pintor que refés el retrat del rei. El 1843 va ser esborrat per substituir-ho per un dibuix del llibre de La Constitució de Cadis («La Pepa»). El 1873, ja destronada Isabel II d'Espanya, l'alcalde de Madrid, el liberal Marquès de Sardoal, va ordenar que esborressin les repintades anteriors i que es posés al quadre un rètol al·lusiu al «Dos de maig», segons va dir el mateix alcalde, «per ser un fet històric genèric no està subjecte a les opinions canviants dels homes».

## Referències

* ↑ «Alegoría de la villa de Madrid» (en castellà). Fundación Goya en Aragón. [Consulta: 9 octubre 2022].
* ↑ «Alegoría de la Villa de Madrid» (en castellà). Biblioteca Digital Memoria de Madrid. [Consulta: 9 octubre 2022].
* ↑ «Alegoría de la Villa de Madrid» (en castellà). Ceres - Colecciones en Red. Ministeri de Cultura i Esport. [Consulta: 9 octubre 2022].
# Kalgoorlieïta

La kalgoorlieïta és un mineral de la classe dels elements natius. Va ser aprovada com a espècie vàlida per l'Associació Mineralògica Internacional l'any 2015.

## Característiques

La kalgoorlieïta és un mineral de fórmula química As₂Te₃. Cristal·litza en el sistema monoclínic. És químicament similar a l'orpiment i la laphamita, els quals, tot i ser els anàlegs minerals amb sofre i seleni i sofre, respectivament, i també cristal·litzar en el sistema monoclínic, no són isoestructurals amb la kalgoorlieïta.
Existeix un anàleg sintètic de la kalgoorlieïta que té aplicacions termoelèctriques. La kalgoorlieïta és el quart mineral conegut que conté arsènic i tel·luri, però no conté oxigen després de la benleonardita, la debattistiïta i la törnroosita.

## Formació i jaciments

Va ser descoberta a les mines Golden Mile, a la comarca Kalgoorlie-Boulder (Austràlia Occidental, Austràlia). Es tracta de l'únic indret on ha estat trobada aquesta espècie mineral.

## Referències

* ↑ «Kalgoorlieite» (en anglès). Mindat. [Consulta: 3 octubre 2016].
# Eumisopins

Els eumisopins (Eumysopinae) són una subfamília de rosegadors de la família de les rates espinoses. Aquest grup conté una cinquantena d'espècies vivents repartides en nou gèneres i oriündes de Sud-amèrica. Els representants d'aquest grup tenen les dents premolars i molars hipselodontes (amb la corona llarga i les arrels curtes), amb tres arrels a cada dent.

## Referències

* ↑ «Mammalian Diversification: From Chromosomes to Phylogeography (A Celebration of the Career of James L. Patton)» (PDF) (en anglès). University of California Press, 2005. [Consulta: 15 febrer 2015].
# Cernay (Alt Rin)

Cernay (en alsacià Sanne, (alemany) Sennheim) és un municipi francès, situat a la regió del Gran Est, al departament de l'Alt Rin. L'any 2006 tenia 10.780 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 8.372 | 8.563 | 9.342 | 10.208 | 10.313 | 10.446 |

## Administració

Llista d'alcaldes :
| Període | Identitat | Partit |
| 1995- | Michel Sordi | UMP |
# Andreu Tubau i Pirot

Andreu Tubau i Pirot (Hostafrancs, 3 de maig de 1904- Barcelona, 1984) fou un fotògraf català.

## Biografia

Des de molt jove va definir les seves afeccions: la música (ingressant com a membre de l'Orfeó de Sants), l'excursionisme i la fotografia i ja als 14 anys va ser fundador dels "Segadors", secció excursionista i fotogràfica de la UEC de Sants. Professionalment es dedicà al comerç però la fotografia l'acompanyà al llarg de tota la seva vida. S'interessà en especial per la fotografia de paisatges fruit de viatges i excursions i per alguns aspectes de la ciutat de Barcelona com parcs, jardins i edificis. Tubau morí a Barcelona l'any 1984.

## Fons personal

El seu fons personal es conserva a l'Arxiu Nacional de Catalunya. El fons Tubau i Pirot s'estructura en dues sèries: les excursions i viatges amb imatges dels trajectes, pobles i edificis importants que visitava - totes datades i identificades -; i la ciutat de Barcelona, on a més dels carrers i els símbols de la ciutat l'interessà especialment el parc zoològic i les flors dels jardins.

## Referències

* 1 2 3 «Fons Tubau». Arxiu Nacional de Catalunya. [Consulta: juliol 2013].
# Apache Junction

Apache Junction és una població dels Estats Units a l'estat d'Arizona. Segons el cens del 2008 tenia 32.776 habitants.

## Demografia

Segons el cens del 2000, Apache Junction tenia 31.814 habitants, 13.775 habitatges, i 9.008 famílies La densitat de població era de 358,9 habitants/km².
Dels 13.775 habitatges en un 22% hi vivien nens de menys de 18 anys, en un 52,9% hi vivien parelles casades, en un 8,5% dones solteres, i en un 34,6% no eren unitats familiars. En el 27,2% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,75.
Per edats la població es repartia de la següent manera: un 20,5% tenia menys de 18 anys, un 6,9% entre 18 i 24, un 23,6% entre 25 i 44, un 23,6% de 45 a 60 i un 25,3% 65 anys o més.
L'edat mediana era de 44 anys. Per cada 100 dones de 18 o més anys hi havia 93,2 homes.
La renda mediana per habitatge era de 33.170 $ i la renda mediana per família de 37.726 $. Els homes tenien una renda mediana de 31.283 $ mentre que les dones 22.836 $. La renda per capita de la població era de 16.806 $. Aproximadament el 7,3% de les famílies i l'11,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Apache Junction». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Apache Junction». American Fact Finder. Oficina del Cens dels Estats Units, 12-01-2010.
# Nina Badrić

Nina Badrić, nascuda el 4 de juliol de 1972, és una cantant croata.

## Discografia
### Àlbums

* 1995 — Godine nestvarne
* 1997 — Personality
* 1999 — Unique
* 2000 — Nina
* 2003 — Ljubav
* 2007 — 07
* 2011 — NeBo

## Enllaços externs

* Pàgina Oficial
# Xararat

Xararat és una tribu àrab de criadors de camells al Hauran, Gaza i el nord de l'Aràbia Saudita. Va comprar la protecció de diverses tribus (els Rawla i els Banu Skahr) i va agafar un khuwwa amb els Jawf (i abans d'aquests amb els Huwaytat i els Bani Atiyya). Al pas del segle xix al xx estaven sota dependència dels Al Rashid de l'emirat d'Hail. Des de 1921 van quedar sota domini saudita wahhabita; els mercats de camells van desaparèixer durant la Segona Guerra Mundial i els xararat van entrar a la Guàrdia Nacional, l'exèrcit saudita, o la policia. Els seus camells encara serveixen per la seva carn i la llet.

## Referències

* ↑ Enciclopèdia de l'Islam. IX, p. 326-327.
# Andreu Gelabert

Andreu Gelabert (Astell, Pallars Jussà, 1925) és un fotògraf que treballava a la divisió pirinenca de FECSA i que sempre anava amb una càmera Leica. Aquesta inquietud li va permetre documentar la vida als Pirineus de Lleida des de finals dels anys 50 fins a la dècada dels 90, amb predomini dels anys 1960 i 70. El seu llegat, de més de 6.000 negatius, cedit a l'Arxiu Comarcal del Pallars Jussà té un alt valor social, ja que il·lustra gràficament tota una època. Se'n va fer una exposició a l'Arxiu Comarcal del Pla d'Urgell a partir del 21 de maig i fins al 20 de juny de 2014. La mostra, comissariada des de l'Arxiu Comarcal del Pallars Jussà i els Serveis Territorials de Cultura a Lleida, els quals han tingut cura del seu trasllat i muntatge a l'Arxiu Comarcal del Pla d'Urgell, té un caire molt visual i despertarà ben segur la nostàlgia als majors de cinquanta anys. D'aquesta manera, es vol fer una crida que animi la població de Mollerussa i els encontorns a cercar documents gràfics personals que puguin resultar d'interès col·lectiu i fer-ne la cessió a una institució que entén la documentació com a patrimoni i memòria del territori.

## Referències

* 1 2 «Inauguració de l'Exposició 'Andreu Gelabert. El Llegat d'una època'». Gencat, 14-05-2014 [Consulta: 11 octubre 2015].
# Apache MXNet

Apache MXNet és un marc de programari d'aprenentatge profund de codi obert, utilitzat per entrenar i desplegar xarxes neuronals profundes. És escalable, permet una formació ràpida de models i admet un model de programació flexible i diversos llenguatges de programació (inclosos C++, Python, Java, Julia, MATLAB, JavaScript, Go, R, Scala, Perl i Wolfram Language). La biblioteca MXNet és portàtil i pot escalar a diverses GPU així com a diverses màquines. Va ser desenvolupat conjuntament per Carlos Guestrin a la Universitat de Washington (juntament amb GraphLab).
Apache MXNet és un marc d'aprenentatge profund escalable que admet models d'aprenentatge profund, com ara; xarxes neuronals convolucionals (CNN) i xarxes de memòria a llarg termini (LSTM).
MXNet es pot distribuir en una infraestructura de núvol dinàmica mitjançant un servidor de paràmetres distribuït (basat en la investigació de la Carnegie Mellon University, Baidu i Google). Amb múltiples GPU o CPU, el marc s'acosta a l'escala lineal.
MXNet admet Python, R, Scala, Clojure, Julia, Perl, MATLAB i JavaScript per al desenvolupament de front-end, i C++ per a l'optimització de back-end.
MXNet és compatible amb proveïdors de núvols públics, inclosos Amazon Web Services (AWS) i Microsoft Azure. Amazon ha escollit MXNet com a marc d'aprenentatge profund escollit a AWS. Actualment, MXNet compta amb el suport d'Intel, Baidu, Microsoft, Wolfram Research i institucions de recerca com Carnegie Mellon, MIT, la Universitat de Washington i la Universitat de Ciència i Tecnologia de Hong Kong.

## Referències

* ↑ «Building Deep Neural Networks in the Cloud with Azure GPU VMs, MXNet and Microsoft R Server» (en anglès). Microsoft. [Consulta: 13 maig 2017].
* ↑ https://homes.cs.washington.edu/~guestrin/open-source.html
* ↑ «Scaling Distributed Machine Learning with the Parameter Server» (en anglès). [Consulta: 8 octubre 2014].
* ↑ «Apache MXNet on AWS - Deep Learning on the Cloud» (en anglès). Amazon Web Services, Inc.. [Consulta: 13 maig 2017].
* ↑ «Building Deep Neural Networks in the Cloud with Azure GPU VMs, MXNet and Microsoft R Server.» (en anglès). Microsoft TechNet Blogs. [Consulta: 6 setembre 2017].
* ↑ «MXNet - Deep Learning Framework of Choice at AWS - All Things Distributed» (en anglès). www.allthingsdistributed.com, 22-11-2016. [Consulta: 13 maig 2017].
* ↑ «Amazon Has Chosen This Framework to Guide Deep Learning Strategy» (en anglès). Fortune. [Consulta: 13 maig 2017].
* ↑ «MXNet, Amazon's deep learning framework, gets accepted into Apache Incubator» (en anglès). [Consulta: 8 març 2017].
# Can Mònica

Can Mònica és una masia de Sils (Selva) inclosa a l'Inventari del Patrimoni Arquitectònic de Catalunya.

## Descripció

És un edifici de dues plantes, la coberta amb vessants a laterals i la cornisa catalana. Preserva la seva estructura original, amb porta d'arc de mig punt amb grans dovelles, situada al centre, i la finestra central que destaca per tenir l'arc conopial de tres arquets. Hi ha alatres obertures, les dues finestres laterals, una amb impostes i l'altra d'arc conopial i dues hèlix en relleu. A la planta baixa dues finestres més, a cada costat de la porta, tenen la llinda, a diferència de les del pis superior, tenen la llinda rectangular, els brancals i l'ampit de pedra monolítica. A la paret, al costat dret de la porta hi ha dues plaques de ceràmica amb els números 37 i 24. Cal destacar l'ampit de les finestres que presenta relleus decoratius. A la façana hi ha un banc adossat a la part esquerra, i al davant, una gran taula, també de pedra. El parament del mur és arrebossat i pintat de blanc. Malgrat preservar l'estructura, s'ha restaurat.
Al darrere i al costat esquerre hi ha una ampliació posterior. A l'interior es conserva l'estructura original i els embigats de fusta de la cuina i del menjador, la resta de forjats s'han substituït per bigues de formigó.

## Referències

* 1 2 «Can Mònica». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].
# Zoila Riera i Ben

Zoila Riera i Ben (Girona, 20 de gener de 1954) és una política gironina, diputada al Congrés dels Diputats en la VI i VII legislatures.
Diplomada en Filosofia i Lletres i en Ciències de l'Educació, treballà com a agent d'assegurances i fou portaveu del Grup de CiU a l'Ajuntament de Girona i Consellera Nacional de CDC. Fou escollida diputada per la circumscripció de Girona a les eleccions generals espanyoles de 1996 i 2000. Ha estat portaveu de la Comissió de Sanitat i Consum (1996-2004) i Secretària Segona de la Comissió Mixta dels Drets de la Dona (2000-2004).
Ha estat candidata a l'alcaldia de Girona per CiU a les eleccions municipals de 2003. Poc abans de les eleccions municipals de 2007, va ser substituïda per Carles Puigdemont com a cap de llista de CiU a l'Ajuntament de Girona.

## Referències

* ↑ Fitxa del Congrés dels Diputats, VI legislatura
* ↑ Fitxa del Congrés dels Diputats, VII Legislatura
* ↑ Zoila Riera al web de Carles Puigdemont
# Aléxandros Mavrokordatos

Aléxandros Mavrokordatos (en grec: Αλέξανδρος Μαυροκορδάτος) (Constantinoble, Imperi Otomà, 11 de febrer de 1791 - Illa d'Egina, Grècia, 18 d'agost de 1865) fou un polític grec, membre de la família de fanariotes Mavrokordatos.
El 1812, se'n va anar a la cort del seu oncle Jean Georges Caradja, governant de Valàquia, amb qui va passar a l'exili a Àustria i Itàlia (1818), on va estudiar a la Universitat de Pàdua.
Mavrokordatos vivia amb el poeta Percy Bysshe Shelley i la seva dona Mary Shelley a Pisa quan va començar la revolució, i quan va saber parlar de la revolució, va comprar subministraments i un vaixell a Marsella i després va salpar cap a Grècia. Va ser un dels principals activistes que intentaven establir un govern regular, i la riquesa, l'educació de Mavrokordhatos i la seva experiència com a oficial otomà governant Valàquia van portar a molts creure en ell com a líder.
A la part occidental de la Grècia Central en novembre de 1821 fou convocada una assemblea sota el seu lideratge que van van adoptar un estatut local, la Carta de la Grècia continental occidental, que preveien la creació de d'un òrgan administratiu local, que va ser reconegut per l'Assemblea Nacional d'Epidaure, juntament amb els homòlegs del Peloponès i de la part oriental de la Grècia Central, i el gener de 1822 va ser escollit per l'Assemblea com a «President de la Junta». Va ordenar durant aquest mateix any l'avançament dels grecs a l'oest de Grècia central on va patir una greu derrota a la batalla de Peta a la regió de l'Epir el 16 de juliol, però es va recuperar i va tenir una reeixida resistència al Primer Setge de Missolonghi entre el novembre de 1822 i el gener de 1823.
Va ser Primer Ministre de Grècia quatre vegades entre 1833 i 1855.

## Referències

* ↑ Brewer, 2011, p. 126-127.
* ↑ John S. Koliopoulos, Thanos M. Veremis. Greece: A Modern Sequel (en anglès pàgines=19-20). NYU Press, 2002. ISBN 978-0814747674.
* ↑ Chisholm, Hugh. «Mavrocordato s.v. Prince Alexander Mavrocordato». A: Encyclopædia Britannica (en anglès). Vol. 17. 11th ed.. Cambridge University Press, 1911, p. 917.

## Bibliografia

* Brewer, David. The Greek War of Independence (en anglès). Londres: Overlook Duckworth, 2011. ISBN 1-58567-395-1.
* E. Legrand, Généalogie des Mavrocordato (Paris, 1886).
# Agenh

Agenh d'Avairon (francès Agen-d'Aveyron) és un municipi del departament francès de l'Avairon, a la regió d'Occitània.

## Referències

* ↑ Toponímia occitana
# Cerradomys langguthi

Cerradomys langguthi és una espècie de mamífer rosegador de la família dels cricètids. És endèmic del nord-est del Brasil. Té el pelatge suau i espès. La cua és una mica més llarga que el cap i el cos junts. Els seus hàbitats naturals són els boscos oberts i relativament secs i la caatinga. L'espècie fou anomenada en honor del zoòleg brasiler Alfredo Langguth.

## Referències

* ↑ Percequillo, A. R.; Hingst-Zaher, E.; Bonvicino, C. R. 2008. «Systematic review of genus Cerradomys Weksler, Percequillo and Voss, 2006 (Rodentia: Cricetidae: Sigmodontinae: Oryzomyini), with description of two new species from Eastern Brazil». American Museum Novitates, 3.622: 1-46.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Adrià (desambiguació)

Adrià o Hadrià és el nom dels següents personatges:
* Adrià o Hadrià (nom)
* Hadrià (prefecte), magistrat romà
* Adrià (poeta), poeta grec
* Adrià (escriptor), escriptor grec
* Adrià de Tir, retòric grec
* Gai Fabi Hadrià, llegat, pretor o propretor a la província d'Àfrica vers 87 aC a 84 aC
* Publi Eli Trajà Hadrià (76 - 138), emperador romà del 117 al 138.
* Adrià I, papa de Roma (?-795)
* Adrià II, papa de Roma (792–872)
* Adrià III, papa de Roma (?-885)
* Adrià IV, papa de Roma (v 1100–1159)
* Adrià V, papa de Roma (v 1205–1276)
* Adrià VI, papa de Roma (1459–1523)
* Ferran Adrià Acosta (1962, l'Hospitalet de Llobregat), cuiner
* Mateu Adrià, escriptor, traductor i personalitat important de la Cancelleria Reial de la Corona d'Aragó
* Miquel Adrià (Barcelona, 1956), arquitecte resident a Mèxic
Viccionari
# Charithra Chandran

Charithra Surya Chandran (Perth, Escòcia; 17 de gener de 1997) és una actriu escocesa. És coneguda pels seus papers en la sèrie de ciència-ficció Alex Rider i el drama d'època de Netflix Bridgerton.

## Primers anys

Chandran va néixer a Perth (Escòcia), filla de professionals de la medicina, els seus pares es van separar quan ella tenia dos anys, i se'n va anar a l'Índia amb el seu pare, on es va quedar amb els seus avis a Tamil Nadu. En tornar al Regne Unit, quan tenia quatre anys, va anar a l'escola a Liverpool. Després va estar internada a la Moreton Hall Preparatory School de Suffolk dels sis als onze anys, abans d'instal·lar-se amb la seva mare a Oxford durant la seva adolescència, mentre el seu pare vivia a Gal·les.
Chandran va completar el sisè curs a l'Oxford High School. A continuació, va obtindre un Bachelor of Arts en Filosofia, Política i Economia al New College d'Oxford el 2019. Va participar en diverses produccions durant la universitat i es va unir al National Youth Theatre. Va treballar a temps parcial per al New Policy Institute després de prendre's un any sabàtic, durant el qual va fer teatre com a passatemps abans de decidir convertir-lo en la seva carrera, rebutjant una oferta de treball de BCG.

## Filmografia

| Any | Títol | Paper | Notes |
| 2021 | Alex Rider | Sabina Pleasance | Paper principal (temporada 2) |
| 2022 | The Talents | Bekkie | Pel·lícula curta |
| 2022 | Class S | Cherry | |
| 2022 | Bridgerton | Edwina Sharma | Paper principal (temporada 2) |
| TBA | Pillow Talk | Stella | Paper principal; sèrie web |

## Referències

* ↑ Ahluwalia, Navi Popsugar, 22-12-2021 [Consulta: 7 gener 2022].
* ↑ Newbold, Alice Vogue, 01-03-2022 [Consulta: 9 març 2022].
* ↑ Wickes, Jade The Face, 04-01-2022 [Consulta: 7 gener 2022].
* ↑ Bailey, Sarah The Telegraph, 19-03-2022 [Consulta: 25 març 2022]. De subscripció o mur de pagament
* ↑ Taylor, Kelly-Anne Radio Times, 20-03-2022 [Consulta: 20 març 2022].
* ↑ Fearn, Rebecca Bustle, 08-04-2021 [Consulta: 21 maig 2021].
* ↑ «Charithra Chandran». Jonathan Arun Group. [Consulta: 22 febrer 2022].
* ↑ «Team: Charithra Chandran». New Policy Institute. Arxivat de l'original el 25 de març 2022. [Consulta: 2 abril 2021].
* ↑ Lang, Jamie. «'Alex Rider' Season 2 Casting Details Announced – Global Bulletin». Variety, 01-02-2021. [Consulta: 7 febrer 2021].
* ↑ Andreeva, Nellie Deadline, 01-04-2021 [Consulta: 2 abril 2021].
* ↑ Harvey, Olivia. «The 'Bridgerton' Season 2 Cast Just Added Another Leading Lady». Hello Giggles, 02-04-2021. [Consulta: 3 abril 2021].